**บันทึกรายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2565 (ครั้งที่ 1 )**

**วันที่ 19 พฤษภาคม 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131234 | **ผู้มาประชุม**นายถาวร ยอดกลิ่นนายโกวิท สงชูนายบรรจบ บุญเรืองขาวร.ต.วิเชียร พงค์ชนะนายสมบัติ ขำนุ้ยนายอรัญ ชูปานนางสาวจุไรวรรณ เพ็งด้วงนายณรงค์ ดีช่วยนางสาวสุภาพร สุพิทยพันธ์นางสุภาวดี คงไข่ศรีนายปรีชา ขาวสังข์นายจำรัส สังข์หนูนายวีระศักดิ์ ชูมณีย์**ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสมโชติ เพชรจันทร์นายภิญโญ หนูมาก | ประธานสภาฯรองประธานสภาฯส.อบต. ม.2ส.อบต. ม.3ส.อบต. ม4ส.อบต. ม.6ส.อบต. ม.7ส.อบต. ม.8ส.อบต. ม.9ส.อบต. ม.10ส.อบต. ม.11ส.อบต. ม.12ส.อบต. ม.13เลขานุการสภาฯนายก อบต.ปันแตรองนายก อบต.ปันแตเลขานุการนายกฯ | ถาวร ยอดกลิ่นโกวิท สงชูบรรจบ บุญเรืองขาววิเชียร พงค์ชนะ สมบัติ ขำนุ้ยอรัญ ชูปานจุไรวรรณ เพ็งด้วงณรงค์ ดีช่วยสุภาพร สุพิทยพันธ์สุภาวดี คงไข่ศรีปรีชา ขาวสังข์จำรัส สังข์หนูวีระศักดิ์ ชูมณีย์เอกชัย รักปานสาโรจน์ บุญเรืองขาวสมโชติ เพชรจันทร์ภิญโญ หนูมาก |  |

**-2-**

**เริ่มประชุมเวลา 13.12 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม

ประธานสภาฯ (นายถาวร ยอดกลิ่น) กล่าวเปิดสมัยประชุมสภาสมัยสามัญ สมัยที่ 2 ประจำปี พ.ศ. 2565 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธาน ฯ - ในวาระแรกนี้ ผมขอแจ้งเพื่อท่านสมาชิกสภาของเราทุกท่านได้รับทราบ

(นายถาวร ยอดกลิ่น) ว่าในห้วงระยะเวลาก่อนที่สภาฯ จะเปิดสมัยประชุมในสมัยประชุมนี้ ได้มี

 การรับโอน (ย้าย) พนักงานส่วนตำบลมาปฏิบัติหน้าที่ในตำแหน่งใหม่ จำนวน 2 ตำแหน่ง คือ ตำแหน่งนิติกร และตำแหน่งนักวิชาการตรวจสอบภายใน

 - พนักงานที่โอนย้ายมาใหม่ทั้ง 2 ตำแหน่ง เข้ามาปฏิบัติหน้าที่แล้วนะครับ ประกอบด้วย ตำแหน่ง นิติกร ชื่อนางสาวจารุวรรณ ไชยเดช อายุ 40 ปี เดิมปฏิบัติหน้าที่สังกัดองค์การบริหารส่วนตำบลสินปุน อำเภอเขาพนม จังหวัดกระบี่ ในตำแหน่งนิติกรปฏิบัติการ โอนย้ายมาสังกัดสำนักงานปลัดองค์การบริหารส่วนตำบลปันแต ในตำแหน่งเดิมคือ ตำแหน่งนิติกร ระดับปฏิบัติการ และอีกตำแหน่งหนึ่ง คือ ตำแหน่งนักวิชาการตรวจสอบภายใน นายณรงค์ฤทธิ์ เจ้หนูด้วง อายุ 37 ปี โอนย้ายมาจากเทศบาลตำบล ท่าประจะ อำเภอชะอวด จังหวัดนครศรีธรรมราช เดิมทำหน้าที่ในตำแหน่งนักวิชาการการเงินและบัญชี ชำนาญการ มาดำรงตำแหน่งใหม่เป็นนักวิชาการตรวจสอบภายใน สังกัดองค์การบริหารส่วนตำบลปันแต

 - ผมขออนุญาตที่ประชุมสภาฯ เพื่อเปิดโอกาสให้พนักงานใหม่ทั้ง 2 ท่าน ได้พบปะแนะนำตัวต่อที่ประชุมนะครับ ขอเชิญครับ

 ฯลฯ

**ระเบียบวาระที่ 2** เรื่องรับรองรายงานการประชุมฯ (การประชุมสภาฯ ครั้งแรก และการประชุมสภาสมัยสามัญ สมัยที่ 1 ประจำปี พ.ศ. 2565)

ประธาน ฯ - รายงานการประชุมสภาฯ ซึ่งเป็นการประชุมสภาครั้งแรกของสภาฯ

(นายถาวร ยอดกลิ่น)ชุดปัจจุบัน เมื่อวันที่ 28 ธันวาคม 2564 และรายงานการประชุมสภาฯ สมัยสามัญ สมัยที่1 ประจำปี พ.ศ. 2565 คณะกรรมการตรวจรายงาน

การประชุมซึ่งมีนายจำรัส สังข์หนู สมาชิกฯ หมู่ที่ 12 เป็นประธานกรรมการ ได้ดำเนินการตรวจสอบและแจ้ง

รายงานผลการตรวจสอบให้ประธานสภาฯ รับทราบแล้ว โดยสรุปคือ กรรมการเห็นด้วยกับบันทึกการประชุม

ทั้ง 2 ครั้ง โดยไม่มีการแก้ไข

- ขอเชิญท่านประธานกรรมการ รายงานต่อที่ประชุมสภาเพื่อรับทราบอีกครั้งครับ

**ประธานกรรมการตรวจรายงานการประชุมฯ** - เรียนท่านประธานฯ และท่านสมาชิกฯ ที่เคารพครับ กระผมนายจำรัส

**(นายจำรัส สังข์หนู)** สังข์หนู สมาชิกสภาฯ เขตหมู่ที่ 12 ในฐานะประธานกรรมการตรวจรายงาน

 การประชุมประจำสภา ขอเรียนว่าคณะกรรมการทั้ง 3 คน ได้ทำการประชุมตรวจสอบทบทวนรายงานการประชุมสภาฯ ซึ่งฝ่ายเลขานุการสภาได้จัดทำเสร็จแล้วทั้ง 2 ครั้งการประชุม ผมขอแจ้งที่ประชุมเพื่อทราบว่าจากการทบทวนตรวจสอบดูสาระสำคัญที่บันทึกไว้ในรายงานการประชุมสภาฯ ทั้ง 2 ครั้ง คณะกรรมการมีความเห็นพ้องด้วยกับการบันทึกทั้งหมด โดยไม่มีการแก้ไขเพิ่มเติมแต่อย่างใดครับ

 ฯลฯ

-3-

ประธานฯ - ครับ ท่านสมาชิกฯ ทุกท่านรับทราบนะครับ สำเนารายงานการประชุม

(นายถาวร ยอดกลิ่น) ทั้ง 2 ชุด ท่านสมาชิกฯ ได้รับล่วงหน้าแล้วมีสมาชิกฯ ท่านใด มีข้อสงสัย

 หรือพบเห็นข้อบกพร่อง หรือต้องการแก้ไขเพิ่มเติมอย่างไรบ้าง ขอเชิญ

 นะครับ

 - เมื่อไม่มีสมาชิกฯ หรือผู้เกี่ยวข้องท่านใดขอแก้ไขเพิ่มเติม ก็ถือว่าที่ประชุม

 รับรองนะครับ

 ฯลฯ

**มติที่ประชุม** - **รับรองด้วยเสียงเอกฉันท์**

**ระเบียบวาระที่ 3** กระทู้ถาม

 - ไม่มี

**ระเบียบวาระที่ 4** เรื่องที่คณะกรรมการที่สภาตั้งขึ้นพิจารณาเสร็จแล้ว

 - ไม่มี

**ระเบียบวาระที่ 5** เรื่องที่เสนอใหม่

 - **เพื่อพิจารณา**

5.1 ญัตติขอความเห็นชอบบันทึกข้อตกลง (MOU) เรื่องการให้ทิ้งขยะมูลฝอยชุมชน เทศบาลเมืองพัทลุง

ประธาน ฯ - ระเบียบวาระที่ 5.1 นี้ เป็นเรื่องสำคัญ และค่อนข้างเร่งด่วนนะครับ

(นายถาวร ยอดกลิ่น) สำหรับสำเนาเอกสารประกอบการพิจารณาท่านสมาชิกฯ ทุกท่านได้รับ ไปศึกษาล่วงหน้าแล้วนะครับ

 - ขอเรียนเชิญท่านนายกฯ ได้นำเสนอญัตติต่อที่ประชุมครับ

นายกฯ - เรียนประธานสภา และท่านสมาชิกสภาที่เคารพทุกท่านครับ กระผม

(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบลปันแต

ขอขอบคุณท่านประธานสภาที่ได้กรุณาบรรจุญัตตินี้เข้าที่ประชุมสภาเป็นการเร่งด่วนนะครับ

 - บันทึกข้อตกลง (MOU) ฉบับนี้ จัดทำขึ้นเมื่อวันที่ 25 มกราคม 2565 ณ สำนักงานเทศบาลเมืองพัทลุง โดยผมในนามขององค์การบริหารส่วนตำบลปันแตได้ลงนามในข้อตกลงร่วมไว้กับเทศบาลเมืองพัทลุงแล้วพร้อมกับองค์กรปกครองส่วนท้องถิ่นอีก 33 แห่ง และได้นำเสนอเป็นญัตติให้ท่าน สมาชิกฯ ได้พิจารณาเพื่อให้ความเห็นชอบก่อนที่จะดำเนินการในขั้นตอนต่อไป

 - โดยมีกำหนดให้สภาท้องถิ่นแต่ละแห่งพิจารณาให้ความเห็นชอบให้แล้วเสร็จภายในเดือนเมษายน 2565 ซึ่งก็ล่วงเลยเวลาที่กำหนดมาพอสมควรแล้ว ข้อตกลงร่วมกันในบันทึกฉบับนี้มีทั้งหมด 10 ข้อ รายละเอียดของข้อตกลงมีอยู่ตามเอกสารที่มอบให้ท่านสมาชิกฯ แล้วนะครับ อย่างไรก็ตามผมใคร่ขออนุญาตท่านประธานฯ ได้กรุณาอนุญาตเพื่อทบทวนสาระสำคัญแห่งข้อตกลงฉบับนี้เพื่อท่านสมาชิกฯ ได้พิจารณาทบทวนอีกครั้งก่อนที่จะได้ลงมติให้ความเห็นชอบ

-4-

 - ข้อตกลง (MOU) ฉบับนี้เรียกว่า “บันทึกข้อตกลงการให้ทิ้งขยะมูลฝอย เทศบาลเมืองพัทลุง ” ที่ทั้ง 2 ฝ่ายได้ตกลงกันมีข้อความดังต่อไปนี้ครับ

 **ข้อ 1**. ผู้รับข้อตกลงต้องนำขยะมูลฝอยที่ผ่านการคัดแยกแล้วเท่านั้นมาทิ้ง ณ ศูนย์กำจัดขยะมูลฝอยของเทศบาลเมืองพัทลุง

 **ข้อ 2.** ผู้รับข้อตกลงต้องใช้วัสดุจัดการคลุมขยะมูลฝอยอย่างมิดชิด หรือป้องกันไม่ให้ขยะตกออกจากรถก่อนขนส่ง และระหว่างการขนส่งมูลฝอยมาทิ้ง ณ ศูนย์กำจัดขยะมูลฝอยของเทศบาลเมืองพัทลุง

 **ข้อ 3.** ผู้รับข้อตกลงจะต้องขนส่งขยะตามเส้นทางที่กำหนด และใช้ความเร็วเหมาะสมระมัดระวังเมื่อผ่านชุมชนหนาแน่น

 ฯลฯ

นายกฯ - ท่านประธานฯ และท่านสมาชิกฯ ครับ สาระสำคัญที่ต้องปฏิบัติตามข้อ

(นายสาโรจน์ บุญเรืองขาว) กำหนดนี้โดยรวมแล้วคงไม่เป็นอุปสรรคสำหรับการดำเนินการนะครับ

 ส่วนงบประมาณที่จะต้องชำระให้เป็นค่าธรรมเนียมในการกำจัดขยะมูลฝอยให้กับเทศบาลเมืองพัทลุง ได้คาดการณ์ดูแล้วคิดว่าคงมีเพียงพอ ไม่น่าจะมีปัญหาในส่วนนี้นะครับ ประกอบกับ ในปัจจุบันนี้ อบต. ปันแตของเราได้ดำเนินการจัดหารถบรรทุกขยะไว้เป็นที่เรียบร้อยแล้ว ซึ่งจะเร่งดำเนินการ ในเรื่องต่างๆ ที่เกี่ยวข้องให้แล้วเสร็จในเร็ววันนี้ ดังนั้นการเร่งพิจารณาให้ความเห็นชอบกับข้อตกลงฉบับนี้ จึงมีความจำเป็นอย่างมากด้วยนะครับ

 ฯลฯ

ประธานฯ - ครับ เป็นเรื่องสำคัญ เร่งด่วนนะครับ แต่ก่อนจะลงมติ ผมจะเปิดโอกาส

(นายถาวร ยอดกลิ่น) ให้สมาชิกฯ ทุกท่าน อภิปรายในประเด็นต่างๆ ที่เกี่ยวข้องตามเหมาะ

 ตามควรแก่เวลานะครับ เชิญครับ

 - ในเมื่อไม่มีสมาชิกฯ ท่านใดมีข้อกังวลหรือไม่มีข้อเสนอแนะใดๆ ผมก็เข้าใจครับว่าทุกท่านเห็นถึงความจำเป็นในเรื่องนี้ โดยเฉพาะในขณะนี้เรากำลังเตรียมการที่จะดำเนินการจัดเก็บและกำจัดขยะของหมู่บ้าน ชุมชน อย่างเต็มรูปแบบต่อไป เมื่อไม่มีผู้อภิปราย ผมขอปิดการอภิปรายและขอมติจากที่ประชุมเป็นลำดับต่อไปนะครับ

 - ขณะนี้ มีสมาชิกฯ อยู่ในที่ประชุม ครบองค์ประชุมนะครับ ผมขอมตินะครับ

 - สมาชิกฯ ท่านใดเห็นชอบด้วยกับบันทึกข้อตกลงฉบับนี้ โปรดยกมือครับ

 - สมาชิกฯ ท่านใดไม่ให้ความเห็นชอบ โปรดยกมือครับ ไม่มีนะครับ

 - งดออกเสียงมีไหมครับ

 ฯลฯ

**มติที่ประชุม** - **ให้ความเห็นชอบบันทึกข้อตกลงการให้ทิ้งขยะมูลฝอยเทศบาลเมืองพัทลุง**

 **ด้วยคะแนนเสียงดังนี้**

 - เห็นชอบ จำนวน 12 เสียง

 - ไม่เห็นชอบ จำนวน - เสียง

 - งดออกเสียง จำนวน 1 เสียง

 - ไม่ออกเสียง จำนวน - เสียง

 -5-

 5.2 ญัตติการคัดเลือกตัวแทนสมาชิกสภาท้องถิ่นเป็นคณะกรรมการติดตามและประเมินผลแผนพัฒนาท้องถิ่น และคณะกรรมการพัฒนาท้องถิ่น

ประธานฯ - ระเบียบวาระการประชุมต่อจากนี้ท่านประธานสภาฯ (นายถาวร ยอดกลิ่น)

(นายโกวิท สงชู) มอบหมายให้กระผมรองประธานสภาฯ ขึ้นทำหน้าที่เป็นประธานในที่ประชุม

 นะครับ

 - สำหรับญัตตินี้ ที่ประชุมจะได้พิจารณาคัดเลือกตัวแทนสมาชิกสภาฯ เพื่อเข้าร่วมเป็นกรรมการในคณะกรรมการเกี่ยวกับแผนพัฒนาท้องถิ่นหรือแผนพัฒนาองค์การบริหารส่วนตำบลของเรา จำนวน 2 คณะ คือคณะกรรมการพัฒนาท้องถิ่นและคณะกรรมการติดตามและประเมินผลแผนพัฒนาท้องถิ่น คณะละ 3 ท่าน

 - สืบเนื่องจากสมาชิกสภาองค์การบริหารส่วนตำบลปันแตชุดเดิมได้พ้นวาระการดำรงตำแหน่งเมื่อวันที่ 30 กันยายน 2564 ซึ่งมีผลให้คณะกรรมการพัฒนาองค์การบริหารส่วนตำบลปันแต และคณะกรรมการติดตามและประเมินผลแผนพัฒนาองค์การบริหารส่วนตำบลปันแตในสัดส่วนของตัวแทนสมาชิกสภาฯ ว่างลง อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึงฉบับที่ 3 พ.ศ. 2561 นายกองค์การบริหารส่วนตำบลปันแตจึงเสนอญัตติเพื่อให้สมาชิกสภาองค์การบริหารส่วนตำบลปันแตพิจารณาคัดเลือกตัวแทนของสมาชิกสภาฯ ร่วมเป็นกรรมการในคณะกรรมการพัฒนาองค์การบริหารส่วนตำบลปันแต จำนวน 3 ท่าน และร่วมเป็นกรรมการในคณะกรรมการติดตามและประเมินผลแผนพัฒนาองค์การบริหารส่วนตำบลปันแต จำนวน 3 ท่านด้วย

 - อำนาจหน้าที่ของคณะกรรมการทั้ง 2 คณะ ปรากฏตามเอกสารประกอบการพิจารณาที่เจ้าหน้าที่ฝ่ายเลขานุการสภาฯ จัดส่งให้ท่านสมาชิกฯ ล่วงหน้าแล้ว

 ฯลฯ

สมาชิกฯ - เรียนท่านประธานฯ และท่านสมาชิกฯ ทุกท่าน กระผมนายปรีชา ขาวสังข์

(นายปรีชา ขาวสังข์) สมาชิกสภาฯ เขตหมู่ที่ 11 เพื่อให้สมาชิกฯ ได้มีความเข้าใจชัดเจนในบทบาท หน้าที่ของคณะกรรมการทั้ง 2 คณะนี้ ผมอยากให้ท่านประธานฯ ได้อธิบายเพิ่มเติมในบทบาทภาระหน้าที่ให้ท่านสมาชิกฯ ได้ทบทวนเพื่อพิจารณาต่อไปครับ

 ฯลฯ

ประธานฯ - ครับ ขอเรียนเชิญเจ้าหน้าที่ผู้รับผิดชอบในเรื่องนี้ คือ นักวิเคราะห์นโยบาย

(นายโกวิท สงชู) และแผน ฯ ได้ชี้แจงข้อมูลเพิ่มเติมอีกครั้งหนึ่งครับ

นักวิเคราะห์นโยบาย ฯ - เรียนท่านประธานฯ และท่านสมาชิกฯ ทุกท่าน อำนาจหน้าที่ของคณะ

(นางสาวอำไพ ชูดำ) กรรมการพัฒนาท้องถิ่นมีกำหนดไว้ ในข้อ 10 ของระเบียบกระทรวง

 มหาดไทยว่าด้วยการจัดทำแผน ฯ ดังนี้ค่ะ

1. กำหนดแนวทางพัฒนาท้องถิ่น
2. ร่วมจัดทำร่างแผนพัฒนาท้องถิ่น เสนอแนะแนวทางการพัฒนาและการแก้ไขปัญหาเกี่ยวกับการจัดทำร่างแผนพัฒนาท้องถิ่น
3. พิจารณาร่างแผนพัฒนาท้องถิ่นและร่างแผนการดำเนินงาน

 ฯลฯ

 -6-

- ส่วนอำนาจหน้าที่ของคณะกรรมการติดตามประเมินผลแผนพัฒนาท้องถิ่น ระเบียบ ฯ ข้อ 29 กำหนดไว้ ดังนี้ค่ะ

1. กำหนดแนวทาง วิธีการในการติดตามและประเมินผลแผนพัฒนาท้องถิ่น

2. ดำเนินการติดตามประเมินผลแผนพัฒนาท้องถิ่น

3. รายงานผลและเสนอความคิดเห็น ซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น

 ฯลฯ

 - สำหรับการทำหน้าที่ทางธุรการและเอกสารที่เกี่ยวข้องจะมีเจ้าหน้าที่ช่วยรับผิดชอบให้นะค่ะ

 ฯลฯ

ประธานฯ - มีสมาชิกฯ หรือผู้เกี่ยวข้องท่านอื่นๆ จะแสดงความเห็นใดเพิ่มเติมไหมครับ

(นายโกวิท สงชู) เมื่อไม่มีแล้ว เพื่อเป็นการกระชับเวลาในที่ประชุม ผมขอให้ท่านสมาชิกฯ

 ได้เสนอชื่อผู้ที่ท่านเห็นสมควรทำหน้าที่เป็นกรรมการร่วมในคณะกรรมการติดตามและประเมินผลแผนพัฒนาท้องถิ่น ก่อนนะครับ ขอเชิญครับ

สมาชิกฯ - เรียนท่านประธานฯ ที่เคารพ กระผมนายอรัญ ชูปาน สมาชิกฯ หมู่ที่ 6

(นายอรัญ ชูปาน) ผมขอเสนอชื่อร้อยตรีวิเชียร พงค์ชนะ เป็นกรรมการติดตามและประเมินผล แผนพัฒนาท้องถิ่นในสัดส่วนของตัวแทนสมาชิกสภาฯ ครับ

ประธานฯ - มีผู้รับรองจำนวน 2 ท่าน ถูกต้องนะครับ เชิญเสนอชื่อต่อไปครับ

(นายโกวิท สงชู)

สมาชิกฯ - เรียนท่านประธานฯ และท่านสมาชิกฯ ทุกท่าน กระผมนายจำรัส สังข์หนู

(นายจำรัส สังข์หนู) สมาชิกฯ หมู่ที่ 12 ขอเสนอชื่อ นายณรงค์ ดีช่วย สมาชิกฯ หมู่ที่ 8 เป็นกรรมการครับ

ประธานฯ - มีผู้รับรองครบนะครับ

(นายโกวิท สงชู)

สมาชิกฯ - เรียนท่านประธานฯ และท่านสมาชิกฯ ค่ะ ดิฉันนางสุภาวดี คงไข่ศรี (นางสุภาวดี คงไข่ศรี) หมู่ที่ 10 ดิฉันขอเสนอให้นายบรรจบ บุญเรืองขาว ร่วมเป็นกรรมการด้วยค่ะ

ประธานฯ - ครับ มีสมาชิกฯ รับรองถูกต้องนะครับ มีผู้ถูกเสนอชื่อจำนวน 3 ท่านแล้ว

(นายโกวิท สงชู) นะครับ

 - มีท่านใดจะเสนอชื่อสมาชิกฯ ท่านอื่นอีกไหมครับ ไม่มีนะครับ

 ฯลฯ

-7-

**มติที่ประชุม** - เห็นชอบด้วยเสียงเอกฉันท์ ให้สมาชิกสภาฯ เป็นกรรมการติดตามและประเมินผลแผนพัฒนาท้องถิ่น จำนวน 3 คน ประกอบด้วย

 1. ร้อยตรีวิเชียร พงค์ชนะ 2. นายณรงค์ ดีช่วย

 3. นายบรรจบ บุญเรืองขาว

ประธานฯ - ลำดับต่อไป ขอเชิญท่านสมาชิกฯ เสนอชื่อสมาชิกสภาฯ ผู้ที่ท่านเห็นสมควร

(นายโกวิท สงชู) แต่งตั้งเป็นกรรมการในคณะกรรมการพัฒนาท้องถิ่นนะครับ เชิญเสนอครับ

สมาชิกฯ - ท่านประธานฯ ที่เคารพ กระผมนายจำรัส สังข์หนู สมาชิกฯ หมู่ที่ 12

(นายจำรัส สังข์หนู) ขอเสนอชื่อนายปรีชา ขาวสังข์ สมาชิกฯ หมู่ที่ 11 เป็นกรรมการฯ ครับ

ประธานฯ - ขอผู้รับรองครับ มีผู้รับรองถูกต้องนะครับ ขอเชิญเสนอชื่อต่อไปครับ

(นายโกวิท สงชู)

สมาชิกฯ - เรียนท่านประธานฯ ที่เคารพครับ กระผมร้อยตรีวิเชียร พงค์ชนะ สมาชิกฯ

(ร.ต.วิเชียร พงค์ชนะ) หมู่ที่ 3 ขอเสนอชื่อนายจำรัส สังข์หนู เป็นกรรมการพัฒนาท้องถิ่นครับ

ประธานฯ - ครับ มีผู้รับรองการเสนอชื่อถูกต้องนะครับ

(นายโกวิท สงชู)

สมาชิกฯ - ท่านประธานฯ ที่เคารพ กระผมนายปรีชา ขาวสังข์ ขอเสนอชื่อให้

(นายปรีชา ขาวสังข์) นางสาวจุไรวรรณ เพ็งด้วง เป็นกรรมการฯ ครับ

ประธานฯ - ผู้รับรองครบจำนวนนะครับ ขอเชิญเสนอชื่อบุคคลต่อไปครับ หากไม่มีการ(นายโกวิท สงชู) เสนอชื่อเกินกว่าที่กำหนดก็สรุปว่าให้ผู้ถูกเสนอชื่อเป็นกรรมการโดยไม่ต้อง ลงคะแนนเสียงนะครับ

 ฯลฯ

**มติที่ประชุม** - เห็นชอบด้วยเสียงเอกฉันท์ ให้สมาชิกสภาฯ ร่วมเป็นกรรมการพัฒนาท้องถิ่น จำนวน 3 คน ประกอบด้วย

 1. นายปรีชา ขาวสังข์ 2. นายจำรัส สังข์หนู

 3. นางสาวจุไรวรรณ เพ็งด้วง

 **5.3 ญัตติขออนุมัติจ่ายเงินสะสมและเงินทุนสำรองเงินสะสม ประจำปี**

 **งบประมาณ พ.ศ. 2565**

ประธานฯ - ท่านสมาชิกฯ ครับ ญัตติการขออนุมัติจ่ายเงินสะสมและเงินทุนสำรอง

 (นายโกวิท สงชู) เงินสะสม ก็เป็นวาระสำคัญในการพิจารณาสำหรับวันนี้ โดยท่านนายกฯ ได้มอบหมายเจ้าหน้าที่ที่เกี่ยวข้องพิจารณาจัดทำรายละเอียดสำหรับการจะดำเนินโครงการ ทั้งการกำหนดรูปแบบ การประมาณการราคา และรายละเอียดอื่นตามสำเนาเอกสารประกอบ ที่จัดส่งไปพร้อมหนังสือเชิญประชุมแล้ว โอกาสนี้ ขอเรียนเชิญท่านนายก ได้นำเสนอญัตติและรายละเอียดประกอบให้ท่านสมาชิกฯ ได้รับทราบและพิจารณาอีกครั้งก่อนจะได้ขอมติจากที่ประชุมนะครับ

-8-

นายกฯ - เรียนท่านประธานฯ ที่เคารพ สมาชิกฯ ผู้ทรงเกียรติจากทุกหมู่บ้านครับ

(นายสาโรจน์ บุญเรืองขาว) กระผมนายสาโรจน์ บุญเรืองขาว นายกองค์การบริหารส่วนตำบลปันแต ขอเสนอญัตติเพื่อสภาองค์การบริหารส่วนตำบลปันแตได้พิจารณาอนุมัติให้

จ่ายเงินสะสม และจ่ายเงินทุนสำรองเงินสะสม ประจำปีงบประมาณ พ.ศ. 2565 ตามระเบียบกระทรวงมหาดไทย

ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 แก้ไขเพิ่มเติมถึง(ฉบับที่ 4) พ.ศ. 2561 ข้อ 89 ว่าด้วยการจ่ายเงินสะสม และระเบียบฯ ข้อ 87 ว่าด้วยการจ่ายเงินทุนสำรองเงินสะสม ครับ

 - ท่านประธานฯ และท่านสมาชิกฯ ครับ ในญัตตินี้ ผมในฐานะผู้บริหาร ขอเสนอท่านสมาชิกฯ ได้อนุมัติให้ใช้เงินจาก 2 ส่วน คือ เงินสะสมส่วนหนึ่ง กับเงินทุนสำรองเงินสะสมอีก ส่วนหนึ่ง เพื่อนำไปดำเนินการโครงการต่างๆ จำนวน 9 โครงการ ครับ

 - ขอทบทวนเอกสารรายงานการพิสูจน์ยอดเงินสะสม และยอดเงินทุนสำรองเงินสะสม เพื่อรับทราบและพิจารณาไปพร้อมๆกัน ดังนี้ครับ

 - ณ วันที่ 1 ตุลาคม 2564 ประมาณการรายจ่ายประจำปีงบประมาณ พ.ศ. 2565 จำนวน 43,999,600 บาท มียอดเงินสะสมทั้งสิ้น 8,322,572 บาท เมื่อหักค่าใช้จ่ายต่างๆ ไว้ ตามระเบียบฯ คือ หักสำรองจ่ายด้านบุคลากรไม่น้อยกว่า 3 เดือน เป็นเงิน 3,300,000 บาท , หักไว้กรณีเกิดสาธารณภัยร้อยละสิบของงบประมาณ เป็นเงิน 4,399,960 บาท , และหักเงินที่อนุมัติแล้วยังไม่จ่ายอีกจำนวน 74,752 บาท เรียบร้อยแล้ว จะมีเงินสะสมที่สามารถจ่ายได้ตามระเบียบฯ จำนวน 547,860 บาท

 - ส่วนทุนสำรองเงินสะสม มีอยู่ทั้งสิ้น 9,364,591 บาท เมื่อหักไว้ร้อยละ สิบห้าของงบประมาณตามระเบียบฯ คือจำนวน 6,599,940 บาท แล้ว จะสามารถจ่ายเงินทุนสำรองเงินสะสมได้จำนวนไม่เกิน 2,764,651 บาท

 - ท่านสมาชิกฯ ครับ เงินสะสมที่มีอยู่ในขณะนี้ เราสามารถนำมาใช้จ่ายได้ไม่เกิน จำนวน 547,860 บาท จะขออนุมัติต่อสภาฯ เพื่อนำไปก่อสร้างถนน คสล. จำนวน 1 สาย คือ สายบ่อไทร-ปันแต หมู่ที่ 4 – หมู่ที่ 1 งบประมาณ 499,000 บาท ส่วนที่เหลือยังคงเป็นเงินสะสมอยู่ต่อไป

 - สำหรับยอดเงินทุนสำรองเงินสะสม ที่มีอยู่ในขณะนี้และสามารถนำไปใช้ได้ตามระเบียบฯ จำนวนไม่เกิน 2,764,651 บาท นั้น ผมใคร่ขออนุมัติต่อสภาฯ เพื่อใช้ตามโครงการที่เหลืออีก 8 โครงการ ดังต่อไปนี้ครับ

 1. โครงการขยายท่อเมนส่งน้ำประปา หมู่ที่ 4-หมู่ที่ 5 โดยขยายท่อเมนต์ 3 นิ้ว ยาว 540 เมตร และขยายท่อเมนต์ 2 นิ้ว ยาว 280 เมตร ระยะทางรวม 820 เมตร ใช้งบประมาณ จำนวน 156,500 บาท

 - ทั้งนี้ เพื่อเชื่อมต่อระบบประปาที่ก่อสร้างขึ้นใหม่ในพื้นที่ หมู่ที่ 5 ให้สามารถเพิ่มประสิทธิภาพในการให้บริการน้ำประปามากยิ่งขึ้น อย่างน้อย 40 – 50 ครัวเรือน ครับ

 2. โครงการขยายท่อเมนส่งน้ำประปาหมู่ที่ 3 ขยายท่อเมนต์ 2 นิ้ว ยาว 1,085 เมตร งบประมาณ 118,200 บาท

 - เพื่อขยายเขตบริการให้แก่ครัวเรือนที่อยู่ห่างไกลชุมชน 2 -3 ครัวเรือน และเพื่อรองรับการขยายชุมชนไปยังบริเวณดังกล่าว ซึ่งขณะนี้กำลังจะมีการก่อสร้างบ้านเรือนขึ้นใหม่อีกจำนวนหนึ่ง

-9-

 3. โครงการก่อสร้างถนน คสล. สายกอปอ-ท่าฉ้อ หมู่ที่ 5 ขนาดกว้าง 4 เมตร หนา 0.15 เมตร ยาว 180 เมตร งบประมาณ 496,000 บาท

 4. โครงการก่อสร้างถนน คสล.สายทางเบี่ยงสุนทรา – บ้านโพธิ์ หมู่ที่ 9 ขนาดกว้าง 6 เมตร หนา 0.15 เมตร ยาว 110 เมตร งบประมาณ 484,000 บาท

 5. โครงการก่อสร้างถนน คสล.สายศาลาประชาธิปไตย – ทุ่งลาน หมู่ที่ 11 ขนาดกว้าง 4 เมตร หนา 0.15 เมตร ยาว 180 เมตร งบประมาณ 494,000 บาท

 6. โครงการปรับปรุงผิวจราจรลาดยางแอสฟัลท์ติกคอนกรีตแบบ (Overlay) สายสามแยกบ่อไทร – มาบไอ้จ้ง หมู่ที่ 4 ขนาดกว้าง 5 เมตร หนา 0.05 เมตร ยาว 235 เมตร งบประมาณ 490,000 บาท

 7. โครงการก่อสร้างท่อลอดเหลี่ยม คสล. ชนิด 2 ช่องทาง สายช่องบล็อก – สายสะพานวังบ่อ หมู่ที่ 6 ขนาดกว้าง 1.80 เมตร ลึก 1.80 เมตร ยาว 8 เมตร งบประมาณ 326,000 บาท

 8. โครงการจัดซื้อวัสดุก่อสร้างเพื่อซ่อมแซมถนนภายในเขตรับผิดชอบ งบประมาณ 200,000 บาท

 - **สรุป ขออนุมัติจ่ายเงินสะสม จำนวน 499,000 บาท และขออนุมัติจ่ายเงินทุนสำรองเงินสะสม จำนวน 2,764,700 บาท นะครับ**

นายกฯ - ท่านประธานฯ และท่านสมาชิกฯ ครับ โครงการที่ขออนุมัติ จำนวน 9 (นายสาโรจน์ บุญเรืองขาว) โครงการ ดังกล่าว ทุกโครงการมีรูปแบบ รายละเอียดในการดำเนินการ ครบถ้วนแล้วตามเอกสารประกอบการพิจารณานะครับ และขอเรียนว่าทุกโครงการได้หารือกับทุกฝ่ายที่เกี่ยวข้องมาแล้ว ความพร้อมในการดำเนินงานมีอยู่แล้ว โดยเฉพาะหนังสือยินยอมให้ใช้ที่ดินมีอยู่ครบทุกราย ทุกโครงการ ครับ

 ฯลฯ

ประธานฯ - ท่านสมาชิกฯ ได้รับฟังเหตุผลความจำเป็นพร้อมสาระสำคัญที่เกี่ยวกับการ (นายโกวิท สงชู) ขออนุมัติใช้จ่ายเงินในครั้งนี้แล้ว

 - ท่านใดประสงค์จะอภิปรายหรือมีข้อชี้แนะอย่างไรบ้าง ขอเชิญครับ

สมาชิกฯ - เรียนท่านประธานฯ และเพื่อนสมาชิกฯ ที่เคารพทุกท่าน การขออนุมัติ (นายปรีชา ขาวสังข์) จ่ายเงินสะสมและเงินทุนสำรองเงินสะสมในคราวนี้ ทั้ง 9 โครงการ มีความสำคัญและจำเป็นเพื่อก่อให้เกิดประโยชน์ต่อพี่น้องประชาชน ตามที่ท่านนายกฯ ชี้แจงต่อที่ประชุมเมื่อสักครู่นี้ ผมเห็นด้วยครับเรื่องการบริการโครงสร้างพื้นฐานในเรื่องน้ำเรื่องถนนหนทางยังมีความจำเป็น โดยเฉพาะการให้บริการน้ำประปาเพื่อใช้ในครัวเรือนครับ ณ ปัจจุบันนี้ หากยังคงมีครัวเรือนหรือชุมชนใดยังขาดแคลนน้ำใช้อยู่ต้องถือว่ายังมีความแตกต่างหรือช่องว่างทางสังคมอยู่นะครับ

 - การขออนุมัติจ่ายเงินสะสมและเงินทุนสำรองเงินสะสมในครั้งนี้ก็เป็นไปตามระเบียบ หลักเกณฑ์ที่กำหนดไม่น่าจะมีความเสี่ยงในการบริหารด้านการเงินแต่อย่างใด ผมขอสนับสนุนครับ

ประธานฯ - ขอให้ท่านสมาชิกฯ ได้ตรวจทบทวนดูโครงการต่างๆ ตามที่นายกฯ เสนออีก (นายโกวิท สงชู) ครั้งนะครับ มีอะไรขาดตกบกพร่องหรือผิดพลาดบ้างไหมครับ

-10-

 - โครงการปรับปรุงผิวจราจรลาดยางแอสฟัลท์ติกคอนกรีตสายสามแยก

บ่อไทร – มาบไอ้จ้ง หมู่ที่ 4 จะเริ่มจากตรงไหนอย่างไร ท่านสมาชิกฯ หมู่ที่ 4 ช่วยแจ้งทบทวนให้หน่อยนะครับ

สมาชิกฯ - เรียนท่านประธานฯ และท่านสมาชิกฯ ทุกท่านครับ ถนนสายสามแยก

(นายสมบัติ ขำนุ้ย) บ่อไทร – มอบไอ้จ้ง ซึ่งจะทำการปรับปรุงผิวจราจรเป็นการลาดยาง แอสฟัลท์ติกคอนกรีต ความยาว 235 เมตร นั้น เริ่มจากสามแยกบ่อไทรไปเชื่อมต่อเขตตำบลแหลมโตนด ครับ

ประธานฯ - ท่านสมาชิกฯ หมู่ที่ 2 ครับ โครงการก่อสร้างถนน คสล.สายบ่อไทร –

 (นายโกวิท สงชู) ปันแต จะเริ่มจากจุดใดไปยังจุดใดครับ

สมาชิกฯ - จะเริ่มก่อสร้างจากจุดบริเวณหน้าบ้านหมวดพร (ร.ต.อ. สมพร เดชสถิต ) (นายบรรจบ บุญเรืองขาว) ไปบ้านในยางถึงบริเวณบ้านคุณลุงโม่ย ประมาณนั้น ครับ

ประธานฯ - ครับ มีท่านสมาชิกฯ จะอภิปรายหรือเพิ่มเติมประเด็นใดๆ ที่เกี่ยวข้องบ้าง(นายโกวิท สงชู) ครับ

 - เมื่อไม่มีสมาชิกฯ ท่านใดอภิปรายต่อไปแล้ว ผมประธานในที่ประชุมขอปิดการอภิปรายสำหรับญัตตินี้นะครับ

 - ผมจะขอมติรวบรัดเป็นครั้งเดียว หมายถึงจะขอให้ลงมติเพียงครั้งเดียวรวมทั้งหมด 9 โครงการ ท่านสมาชิกฯ เห็นเป็นอย่างไรครับ

สมาชิกฯ - เรียนท่านประธานฯ ที่เคารพ กระผมนายปรีชา ขาวสังข์ สมาชิกฯ

(นายปรีชา ขาวสังข์) หมู่ที่ 11 ครับ ตามที่ท่านประธานฯ กล่าวเมื่อสักครู่ว่าจะขอให้สมาชิกฯ ลงมติ เพียงครั้งเดียวรวมทั้ง 9 โครงการ นั้น ผมไม่เห็นด้วย ผมขอให้ท่านประธานได้ดำเนินการไปตามปกติครับ คือขอให้ลงมติทีละโครงการ เรียงตามลำดับไปครับ

ประธานฯ - ครับ จะขอมติทีละโครงการตามลำดับ ตามที่ท่านสมาชิกฯ เสนอนะครับ

(นายโกวิท สงชู) - ขณะนี้ มีสมาชิกฯ อยู่ในที่ประชุมครบทุกคนนะครับ ครบองค์ประชุมนะครับ

 - ผมจะขออนุมัติโครงการที่ขอจ่ายเงินสะสมก่อน แล้วจะขออนุมัติโครงการที่ขอจ่ายเงินทุนสำรองเงินสะสมเป็นลำดับถัดไปนะครับ

 - ขออนุมัติจ่ายเงินสะสม นะครับ

 - สมาชิกฯ ท่านใดเห็นควรอนุมัติให้จ่ายเงินสะสม จำนวน 499,000 บาท เพื่อก่อสร้างถนน คสล. สายบ่อไทร – ปันแต พื้นที่ หมู่ที่ 4 – หมู่ที่ 1 โปรดยกมือครับ

 - ท่านใดไม่เห็นด้วย โปรดยกมือครับ , ไม่มีนะครับ

 - ท่านใดงดออกเสียงครับ

 ฯลฯ

มติที่ประชุม - **อนุมัติให้จ่ายเงินสะสม** จำนวน 499,000 บาท เพื่อก่อสร้างถนน คสล. สายบ่อไทร – ปันแต หมู่ที่ 4 – หมู่ที่ 1 ขนาดกว้าง 5 เมตร หนา 0.15 เมตร ยาว 135 เมตร จำนวน 1 โครงการ ด้วยคะแนนเสียง ดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

 -11-

ประธานฯ - ต่อไปผมจะขอให้ท่านสมาชิกฯ ลงมติอนุมัติหรือไม่อนุมัติ สำหรับการขอ (นายโกวิท สงชู) อนุมัติจ่ายเงินทุนสำรองเงินสะสม เพื่อดำเนินโครงการต่างๆ จำนวน 8

 โครงการ ดังต่อไปนี้ นะครับ

 - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม จำนวน 496,000 บาท เพื่อก่อสร้างถนน คสล. สายกอปอ – ท่าฉ้อ หมู่ที่ 5 ขนาดกว้าง 4 เมตร หนา 0.15 เมตร ยาว 180 เมตร โปรดยกมือครับ

 - ท่านใดไม่เห็นด้วย โปรดยกมือครับ

 - ท่านใดงดออกเสียงครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 496,000 บาท เพื่อก่อสร้าง ถนน คสล. สายกอปอ – ท่าฉ้อ หมู่ที่ 5 ขนาดกว้าง 4 เมตร หนา 0.15 เมตร ยาว 180 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธานฯ - ขอมติโครงการต่อไปนะครับ

(นายโกวิท สงชู) - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม จำนวน 484,000 บาท เพื่อก่อสร้างถนน คสล. สายทางเบี่ยงสุนทรา – บ้านโพธิ์ หมู่ที่ 9 ขนาดกว้าง 6 เมตร หนา 0.15 เมตร ยาว 110 เมตร โปรดยกมือครับ

 - ท่านใดไม่เห็นด้วยโปรดยกมือครับ ไม่มีนะครับ

 - ท่านใดงดออกเสียงครับ มีงดออกเสียง 1 เสียง คือ กระผมในฐานะประธาน ที่ประชุมนะครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 484,000 บาท เพื่อก่อสร้าง ถนน คสล. สายทางเบี่ยงสุนทรา – บ้านโพธิ์ หมู่ที่ 9 ขนาดกว้าง 6 เมตร หนา 0.15 เมตร ยาว 110 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธานฯ - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม จำนวน (นายโกวิท สงชู) 494,000 บาท เพื่อก่อสร้างถนน คสล. สายศาลาประชาธิปไตย- ทุ่งลาน

 หมู่ที่ 11 ขนาดกว้าง 4 เมตร หนา 0.15 เมตร ยาว 180 เมตร โปรดยกมือครับ

 - ท่านใดไม่เห็นด้วย โปรดยกมือครับ

 - ท่านใดงดออกเสียงครับ

 ฯลฯ

-12-

**มติที่ประชุม** - อนุมัติจ่ายเงินทุนสำรองเงินสะสม จำนวน 494,000 บาท เพื่อก่อสร้าง ถนน คสล. สายศาลาประชาธิปไตย – ทุ่งลาน หมู่ที่ 11 ขนาดกว้าง 4 เมตร หนา 0.15 เมตร ยาว 180 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธาน ฯ - ขอมติสำหรับโครงการต่อไปนี้ครับ

(นายโกวิท สงชู) - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม จำนวน

 490,000 บาท เพื่อปรับปรุงผิวจราจรลาดยางแอสฟัลท์ติกคอนกรีต สายสามแยกบ่อไทร – มาบไอ้จ้ง หมู่ที่ 4 ขนาดกว้าง 5 เมตร ยาว 235 เมตร หนา 0.05 เมตร โปรดยกมือครับ

 - ท่านใดไม่เห็นด้วย โปรดยกมือครับ

 - ท่านใดงดออกเสียง โปรดยกมือครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 490,000 บาท เพื่อปรับปรุง

 ผิวจราจรลาดยางแอสฟัลท์ติกคอนกรีต สายสามแยกบ่อไทร – มาบไอ้จ้ง

หมู่ที่ 4 ขนาดกว้าง 5 เมตร ยาว 235 เมตร หนา 0.05 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธาน ฯ - สมาชิกฯ ท่านใด เห็นควรอนุมัติให้จ่ายเงินทุนสำรองเงินสะสม

(นายโกวิท สงชู) - จำนวน 326,000 บาท เพื่อก่อสร้างท่อลอดเหลี่ยม คสล. ชนิด 2 ช่องทาง สายช่องบล็อก – สายสะพานวังบ่อ หมู่ที่ 6 ขนาดกว้าง 1.80 เมตร ลึก 1.80 เมตร ยาว 8 เมตร โปรดยกมือครับ

 - สมาชิกฯ ท่านใดไม่เห็นด้วย โปรดยกมือครับ

 - งดออกเสียงครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 326,000 บาท เพื่อก่อสร้าง ท่อลอดเหลี่ยม คสล. ชนิด 2 ช่องทาง สายช่องบล็อก – สายสะพานวังบ่อ หมู่ที่ 6 ขนาดกว้าง 1.80 เมตร ลึก 1.80 เมตร ยาว 8 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

 -13-

ประธานฯ - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม จำนวน

(นายโกวิท สงชู) 156,500 บาท เพื่อขยายเขตท่อเมนต์ส่งน้ำประปา หมู่ที่ 4 – หมู่ที่ 5 ระยะทางรวม 820 เมตร โปรดยกมือครับ

 - สมาชิกฯ ท่านใดไม่เห็นด้วย โปรดยกมือครับ

 - ท่านใดงดออกเสียงครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 156,500 บาท เพื่อขยาย

 เขตท่อเมนต์ส่งน้ำประปา หมู่ที่ 4 – หมู่ที่ 5 ระยะทางรวม 820 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธานฯ - โครงการลำดับต่อไปครับ

(นายโกวิท สงชู) - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม

 จำนวน 118,200 บาท เพื่อขยายเขตท่อเมนต์ส่งน้ำประปา หมู่ที่ 3 ระยะทาง 1,085 เมตร โปรดยกมือครับ

 - ท่านใดไม่อนุมัติ โปรดยกมือครับ

 - ท่านใดงดออกเสียงโปรดยกมือครับ

 ฯลฯ

**มติที่ประชุม** - อนุมัติให้จ่ายเงินทุนสำรองเงินสะสม จำนวน 118,200 บาท เพื่อขยาย

 เขตท่อเมนต์ส่งน้ำประปา หมู่ที่ 3 ระยะทาง 1,085 เมตร จำนวน 1 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธานฯ - ต่อไปเป็นโครงการสุดท้ายนะครับ

(นายโกวิท สงชู) - สมาชิกฯ ท่านใดเห็นควรอนุมัติให้จ่ายเงินทุนสำรองเงินสะสม

 จำนวน 200,000 บาท เพื่อจัดซื้อวัสดุก่อสร้างเพื่อซ่อมแซมถนนภายในเขต รับผิดชอบ โปรดยกมือครับ

 - ท่านใดไม่อนุมัติ โปรดยกมือครับ

 - ท่านใดงดออกเสียงครับ

 ฯลฯ

-14-

**มติที่ประชุม** - อนุมัติให้จ่ายเงินทุนสำรองเงินสะสม จำนวน 200,000 บาท เพื่อจัดซื้อ วัสดุก่อสร้างเพื่อซ่อมแซมถนนภายในเขตรับผิดชอบ จำนวน 1

 โครงการ ด้วยคะแนนเสียงดังนี้

* อนุมัติ จำนวน 12 เสียง
* ไม่อนุมัติ จำนวน 0 เสียง
* งดออกเสียง จำนวน 1 เสียง
* ไม่ออกเสียง จำนวน 0 เสียง

ประธานฯ - ท่านสมาชิกฯ ครับ การพิจารณาเพื่อลงมติสำหรับญัตตินี้ เสร็จสิ้นนะครับ

(นายโกวิท สงชู)

 - **เพื่อทราบ**

 5.4 รายงานเอกสารประกอบงบแสดงฐานะการเงิน ณ วันที่ 30 กันยายน 2564

ประธาน ฯ - ท่านสมาชิกฯ ครับ วาระนี้เป็นเรื่องเพื่อรายงานให้สภาฯ รับทราบนะครับ (นายโกวิท สงชู) เจ้าหน้าที่กองคลังได้จัดทำและส่งสำเนาให้ท่านไปพร้อมกับหนังสือนัดประชุม

 แล้ว คิดว่าทุกท่านคงศึกษาดูแล้วนะครับ ซึ่งหากมีประเด็นใดสงสัย หรือไม่เข้าใจอย่างใดบ้าง ขอให้ท่านสมาชิกฯ ได้แจ้งต่อที่ประชุมนะครับ โดยปกติหากมีข้อสงสัยประการใด ทางผู้อำนวยการกองคลัง จะเป็นผู้ชี้แจงอธิบายข้อข้องใจด้วยตนเองนะครับ

 - เอกสารชุดนี้ จะแบ่งเป็นชุดๆ ประกอบด้วย งบแสดงฐานะการเงิน ณ วันที่ 30 กันยายน 2564 จำนวน 2 แผ่น งบแสดงผลการดำเนินงานทางการเงิน ณ วันที่ 30 กันยายน 2564 จำนวน 1 แผ่น งบแสดงการเปลี่ยนแปลงสินทรัพย์สุทธิ/ส่วนทุน สำหรับปีสิ้นสุด วันที่ 30 กันยายน 2564 จำนวน 1 แผ่น , รายรับจริง – รายจ่ายจริง ณ วันที่ 30 กันยายน 2564 จำนวน 5 แผ่น

 - สมาชิกฯ ท่านใดจะแสดงความเห็นหรือมีข้อสงสัยประการใดขอเชิญนะครับ

 ฯลฯ

ประธานฯ - เอกสารชุดนี้ท่านสมาชิกฯ ควรเก็บไว้เป็นข้อมูล เป็นประโยชน์ นะครับ

(นายโกวิท สงชู) - หากไม่มีท่านใดอภิปรายในส่วนที่เกี่ยวข้อง ก็ถือว่าท่านสมาชิกฯ รับทราบ

 แล้วนะครับ

 ฯลฯ

**ที่ประชุม** - รับทราบ

**ระเบียบวาระที่ 6** เรื่องอื่นๆ

ประธานฯ - ในวาระเรื่องอื่น ผมอนุญาตให้ใช้ภาษาพื้นบ้านได้นะครับ แต่ขอให้พยายาม

(นายโกวิท สงชู) อย่าใช้คำไม่สุภาพนะครับ

 - ท่านสมาชิกฯ ครับ ผมขอนำเอาเรื่องสืบเนื่องจากการหารือมาก่อนหน้านี้แล้ว เกี่ยวกับการรับผิดชอบในค่าใช้จ่ายสำหรับค่าบริการวงดนตรี รำวงเวียนครกในคืนวันที่ 21 พฤษภาคม นี้ มาทบทวนเพื่อความชัดเจนอีกครั้ง

-15-

 - ในนามสภาองค์การบริหารส่วนตำบลปันแต ได้แสดงความจำนงไว้ว่าจะรับผิดชอบค่าบริการรำวงเวียนครก เป็นเงิน 28,000 บาท โดยการสมทบเงินจากท่านสมาชิกฯ ท่านประธาน รองประธาน เลขานุการสภาฯ และบางส่วนจากผู้มีอุปการะคุณ อีกทั้งเงินส่วนหนึ่งจากเงินทุนที่เป็นสวัสดิการ ของสภาฯ ตามที่เข้าใจ

 ฯลฯ

สมาชิกฯ - ท่านประธานฯ ครับ สำหรับเงินสวัสดิการสภาฯ ที่ท่านประธานกล่าวถึงนั้น

(นายปรีชา ขาวสังข์) เนื่องจากถือได้ว่าเป็นเงินของส่วนกลาง ผมจึงอยากให้ประธานได้หารือโดย สอบถามความเห็นจากสมาชิกฯ ว่าจะเห็นด้วยหรือไม่เห็นด้วยอย่างไร จะใช้

 จำนวนเท่าใด ฯ

ประธานฯ - รับทราบจากท่านเลขาฯ ว่าได้แจกแจงรายการเงินสมทบแล้ว ในวงเงินรวม

(นายโกวิท สงชู) 28,000 บาท นี้ ส่วนหนึ่งจะต้องใช้จากเงินส่วนกลางของสภาฯ เป็นเงิน 8,000 บาท ท่านสมาชิกฯ คงไม่ขัดข้องนะครับ

 ฯลฯ

ประธานฯ - ท่านสมาชิกฯ ครับ วาระเรื่องอื่นๆ นี้ก็ได้พูดคุยหารือกันเป็นเวลาพอสมควร(นายโกวิท สงชู) แล้วนะครับ ประกอบกับใกล้จะถึงเวลาเริ่มกิจกรรมการแข่งขันกีฬาประจำปี สำหรับภาคบ่ายของวันนี้ด้วย เราได้ทำการประชุมพิจารณาญัตติและข้อราชการต่างๆ มาครบถ้วนแล้ว

 - ผมขอเลิกการประชุม และขอปิดสมัยการประชุมสภา สมัยสามัญ สมัยที่ 2 ประจำปี พ.ศ. 2565 ณ บัดนี้ครับ ขอบคุณครับ

 **ปิดประชุมเวลา 15.00 น.**

 ลงชื่อ บันทึกการประชุม

 (นายเอกชัย รักปาน)

 เลขานุการสภา อบต.ปันแต